ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
23 ก.ค. 2558

สรุปภาวะตลาดภาคเช้า : SET รีบาวด์ต่อ – SET อยู่ในช่วงรีบาวด์ ด้วยการนำของ PTT ที่ราคาฟื้นตัวหลังปรับลงมาต่อเนื่องก่อนหน้านี้ สร้าง Sentiment ที่ดีให้กับตลาด นอกนั้นไม่มีประเด็นเข้ามามีอิทธิพลต่อการเคลื่อนไหวของ SET รองบฯ PTTEP ที่จะออกมาในวันนี้ หากไม่ได้แย่กว่าคาดนัก เรามองราคาหุ้น PTTEP จะฟื้นตัวได้ ทั้งนี้ SET ปิดตลาดที่ 1451.55 จุด +3.71 จุด ด้วยมูลค่าซื้อขาย 1.4 หมื่นลบ. กลุ่มหลักพลังงานฟื้นตัวหนุนตลาด ปิดบวก +1.2% ส่วนแบงก์ทรงตัว และ ICT ปิดลบเล็กน้อย ด้านตลาดภูมิภาคบวกลบคละเคล้า
กลยุทธ์ที่แนะนำ :ช่วงบ่าย: เตรียมทดสอบช่วงแนวต้าน 1455-1460 จุด สำหรับรอบรีบาวด์ อย่างไรก็ตาม ภาพรวมยังน่าเป็นห่วง โดยเฉพาะประเด็นการประชุมเฟดสัปดาห์หน้า (28-29 ก.ค.) ตลาดจะกลับมาเป็นกังวลถึงการพิจารณาขึ้นดอกเบี้ย จะเป็นปัจจัยกดดันให้ SET ปรับตัวลงได้อีกครั้ง ดังนั้น กลยุทธ์ ช่วงนี้เหมาะแก่การเก็งกำไรระยะสั้นเท่านั้น ทั้งนี้ หุ้นแนะนำตามสัญญาณทางเทคนิค ได้แก่ CHG (รับ 1.85 ต้าน 1.96 Cut 1.78) และ SANKO (รับ 1.88 ต้าน 2.00 Cut 1.82)